Publicitātes un vizuālās identitātes rekomendācijas Iniciatīvu projektu īstenošanai


Obligātā informācija publiskošanai
Visas Iniciatīvu projekta īstenošanā iesaistītās puses: pašvaldība, izglītības iestādes un NVO, savās tīmekļa vietnēs un komunikācijas kanālos (t.sk. sociālajos medijos) pirms Iniciatīvu projekta uzsākšanas publicē šādu informāciju:
· Iniciatīvu projekta nosaukums;
· Iniciatīvu projekta īstenošanas laika periods;
· Iniciatīvu projekta īstenotāji (izglītības iestāde/-s un NVO);
· Iniciatīvu projekta īstenošanas vieta (pašvaldība, novads);
· Iniciatīvu projekta mērķis/-i.
Visā Iniciatīvu projekta īstenošanas laikā regulāri jāpublicē aktuālu informāciju par norisi un notikušajām aktivitātēm. Ja organizācijai nav savas tīmekļa vietnes, informācija jāpublisko savā profilā sociālajos medijos (Facebook, Instagram, LinkedIn u.c.).
ES atbalsta atsauce visos materiālos
Informācija par projekta “Skola – kopienā” finansējumu jāiekļauj visos ar projektu saistītos dokumentos un komunikācijas materiālos, ko izplata sabiedrībai vai dalībniekiem. Tas attiecas uz:
· dalībnieku uzaicinājumiem un programmām;
· reģistrācijas lapām;
· prezentācijām un mācību materiāliem;
· preses relīzēm;
· plakātiem un visiem informatīvajiem materiāliem.

Vizuālā identitāte
ESF+ logotipu ansamblis un obligātais teksts
Visos vizuālajos materiālos jāizmanto apstiprināts ESF+ un VIAA logo jeb logotipu ansamblis (atrodams sadaļā “Materiāli” --> “Logo”) un jānorāda:
Iniciatīvu projektu finansē projekts "Skola – kopienā", kas tiek īstenots Eiropas Sociālā fonda Plus projekta Nr. 4.2.3.1/1/24/I/001 ietvaros.
ESF+ logo lietošanas noteikumi:
· Logo ansambļus nedrīkst pārveidot, deformēt vai apvienot ar citiem grafiskajiem elementiem;
· Jāievēro noteiktā logo secība;
· Pašvaldības vai projekta logo nedrīkst būt lielāki par ES emblēmu;
· ES logo ansamblim no visām pusēm jābūt brīvai zonai - vismaz puse no emblēmas augstuma; minimālais augstums - 1 cm;
· Detalizētus norādījumus par plakātiem un stendiem skatīt CFLA vadlīnijās (53. lpp. https://www.cfla.gov.lv/lv/media/11175/download?attachment)
Krāsu un melnbaltā versija
Pilnkrāsu logotipu un logotipu ansambļu lietošana ir obligāta visos digitālajos materiālos. Melnbaltās versijas pieļaujamas tikai tad, ja viss materiāls tiek drukāts vienīgi melnbaltā drukā. Melnbaltā versija nav pieļaujama:
· tīmekļa vietnēs
· sociālajos tīklos
· plakātos, informatīvajos stendos, prezentācijās un citos digitālajos materiālos

Informatīvais plakāts īstenošanas vietā
Katrā īstenošanas vietā (izglītības iestāde, NVO telpas u.c.) jānodrošina sabiedrībai skaidri redzamā vietā informatīvais plakāts (minimālais izmērs A3) vai līdzvērtīgs elektronisks paziņojums par Iniciatīvu projektu norisi.
Iniciatīvu projektu plakāta pielāgošanas instrukcija
Lai izveidotu Iniciatīvu projekta aktivitātei atbilstošu plakātu, atveriet norādīto saiti bezmaksas tiešsaistes grafiskās noformēšanas rīkā Canva. Tajā būs pieejami seši dažādi plakātu paraugi, no kuriem varat izvēlēties sev piemērotāko. Paraugi ir veidoti tā, lai atvieglotu Iniciatīvu projekta plakāta sagatavošanu un ļautu izvēlēties sev ērtāko risinājumu. Šajos paraugos ir iespējams:
· ievadīt sava Iniciatīvu projekta nosaukumu un citu vajadzīgo informāciju;
· pievienot savu Iniciatīvu projekta logo vai attēlu (nav obligāta prasība);
· izdrukāt plakātu un nepieciešamo informāciju par Iniciatīvu projektu ierakstīt ar roku tam paredzētajās vietās (parauga 3., 4. un 7., 8. lapa).
Droši pielāgojiet izvēlēto plakāta paraugu savām vajadzībām. Vietās, kur redzams sarkans teksts, nepieciešams ievadīt Iniciatīvu projekta informāciju, piemēram:
· Iniciatīvu projekta nosaukumu;
· īstenošanas laika periodu;
· īstenošanas vietu;
· citu būtisku informāciju.
Pēc informācijas ievadīšanas lūdzam sarkano teksta krāsu nomainīt uz violetu, lai ievērotu ESF+ projekta "Skola – kopienā" vienoto vizuālo stilu.

Ieteikums
Visā Iniciatīvu projekta laikā rekomendējam uzkrāt un saglabāt:
· saites uz publiskotajiem ierakstiem tīmekļa vietnēs un sociālajos tīklos (vai izdrukas);
· foto un video no aktivitātēm;
· citus informatīvos un vizuālos materiālus, kas apliecina pasākumu norisi un vizuālās identitātes ievērošanu.
Pie Iniciatīvu projekta īstenotāja uzglabātie oriģinālie faili (elektroniski vai datu nesējā) noderēs noslēguma pārskata aizpildīšanai un iesniegšanai.

Ja rodas publicitātes un vizuālās identitātes jautājumi vai sarežģījumi plakāta pielāgošanas procesā, droši sazinieties ar “Skola – kopienā” sabiedrisko attiecību speciālisti Simonu Sindiju Alkšeri, e-pasts: simona.alksere@viaa.gov.lv, tel. nr. 28667403. Noteikti palīdzēsim!

Paldies par Jūsu ieguldījumu un veiksmīgu projektu īstenošanu!
